ka en en ka hbs_lat ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en da ru ka sk en oc es ka sk en oc uk ka ka sk en oc ru en sk en oc ru ka sk en oc ru ka ka ka sk en ru ka ka ka ru en oc oc ka ka ka sk en oc ru en nl fr en en en en en en en en en en en en en cs fr en en en en en en en en fr en en en en en en en en en ru sk en oc hbs_lat en en sk en oc ru en en es en en fr en en en cs sk en oc ru en en en nl en en en en cs en sk en oc ru pt sk en oc ru fi ka ka ru ru es en ka ka ka ka ka ka ka ka ka ka ka ar ka ka ka en xmf en ka ka ka ka xmf ka ka ka ka ka ka ka ka ru en
hexe's parrot: მოდი, ვილაპარაკოთ შენზე!
skip to main | skip to sidebar
ნუ ხარჯავ ამდენ ძალისხმევას, ყველაფერი საუკეთესო მოულოდნელად ხდება =) როგორც შენი სტუმრობა ბლოგზე =.)
ადამიანები რატომღაც სულ საკუთარ თავზე ლაპარაკობენ,
ყოველ დილით ჩაუვლი ქალაქის ყველაზე დიდ სასტუმროს და ყოველ დილით ხედავ როგორ ინაწილებენ ჩამოსული ტურისტები ბარგს, ისე როგორც ქუჩის მაწანწალები ინაწილებენ საკვების ნარჩენებს რამდენიმე მეტრის დაშორებით ამ სასტუმროდან და შენ ყოველ დილით გიკვირს რატომ არასდროს არაფერი ეკარგებათ ჩამოსულ სტუმრებს?
ყოველ ღამით კითხულობ გოლონების საკულტო რომანს. იმ იმედით, რომ  ღამით მაინც ნახავ სიზმრად შენი ოცნების ქალს, რომელსაც სიფრიფანა მხრები აქვს და რომელიც არაფრით არ ჰგავს ბორდერის მიერ თავსმოხვეულ მიშელ მერსიეს. მაგრამ  ბედის ირონიით მაინც კონან დოილის ძაღლი გესიზმრება ბასკერვილებიდან. ზის და წითელი თვალებით შემოგჩერებია, თან ავისმომასწავლებლად გიღრენს... დილამდე.
დილით ხვდები რომ ძაღლი კი არ გიღრენს,  მაღვიძარა რეკავს,  შენი კი არა,  შენი მეზობლის,  რომელიც არასდროს გამოდის სახლიდან და ღმერთმა იცის რაში სჭირდება მაღვიძარა.  შენც დგები და სამსახურში მიდიხარ,  რათა კიდევ ერთხელ ნახო როგორ ინაწილებენ ტურისტები ბარგს ქალაქის ყველაზე დიდ სასტუმროსთან.
სამსახურში მაინც  ყველაზე მეტად გაგიმართლა, რადგან ძირითადად ქალების გარემოცვაში მუშაობ. პრინციპში იქ შენ გარდა არც არავინ არის კაცი. თუ კარისკაც ვამეხს არ მივიღებთ მხედველობაში, ვამეხს რომელსაც არასდროს აქვს სიგარეტი, არ უყურებს ფეხბურთს და არ ლაპარაკობს ქალებზე. აი ქალები კი სულ ლაპარაკობენ ...
გამუდმებით:  დიეტებზე, ფიტნესზე,  კოსმეტიკაზე,  უფრო ხშირად კი ავტომობილებზე. ისინი ხშირად კითხულობენ შენ აზრს ავტომობილებზე.  მათი ღრმა რწმენით  შენ ზედმეტად კომპეტენტური უნდა იყო ამ სფეროში. შენ კი ისევე ერკვევი ავტომობილებში, როგორც მექსიკურ სამზარეულოში, რომელიც არასდროს გაგისინჯავს. სამაგიეროდ  ქალებს სიგარეტიც ყოველთვის საკმარისზე მეტი აქვთ, ასანთიც და ქალებზეც გაცილებით უფრო მეტი იციან ვიდრე შენმა თანამშრომელმა ვამეხმა.
ეწევი პირველ სიგარეტს იმ დღიდან,  როდესაც საბოლოოდ დაანებე მოწევას თავი და ცდილობ არ იფიქრო იმაზე თუ რაოდენ გაგიმართლა სამსახურში.
სახლის კარს ყოველთვის  შენით აღებ, რადგან მას შემდეგ რაც სახლიდან შენი საყვარელი კატა გაიქცა,  მარტო ცხოვრობ.  კაცმა რომ თქვას სახლის კარს კატის გაქცევამდეც შენით აღებდი,  თუმცა მანამდე მარტოობის განცდა არ გქონდა. არ გესმის რატომ გაიქცა კატა, მას ხომ ყველაფერი ჰქონდა რაც შესაძლოა კატას ცხოვრებაში დასჭირდეს?!
კომპიუტერს რთავ და ელოდები როდის მოგწერს ის, სანამ არ გაგახსენდება რომ ის არ არსებობს. თიშავ და მერე ისევ თავიდან რთავ საყვარელი ფილმის საყურებლად, სანამ პროგრამა ჩაიტვირთება გახსენდება რომ არც საყვარელი ფილმი არსებობს, არც არასდროს უარსებია.
ფილმები დიდად არ გიყვარს, მაგრამ თუ მაინც... მხოლოდ იმ ფილმებს უყურებ სადაც ავა გარდნერი  ჯერ კიდევ ახალგაზრდა და ლამაზი იყო, თუმცა  ვიღაცეებისთვის ავა გარდნერს არც არასდროს დაუკარგავს სილამაზე და ახალგაზრდობა, შენ ასეთ ხალხს რეალობას აცდენილ ფანატიკოსებს ეძახი და სულ არ გშურს მათი.
ძალიან გშურს შენი მეზობლის, რომლის მაღვიძარას ხმა მეოთხე წელია გაღვიძებს.  ის უკვე მეოთხე წელია ლოგინად არის ჩავარდნილი და რადგან ასეა დილით არსად ეჩქარება, ამიტომ შეუძლია მთელი ღამე იკითხოს საყვარელი წიგნები  საყვარელი  ქალის დასიზმრების იმედით.
დაძინებამდე ბოლო სიგარეტს ეწევი რადგან ხვალ მოწევას თავს ანებებ და კიდევ ერთხელ ფიქრობ იმაზე:
რომ შენი საყვარელი კატა უკვე სამი თვეა სახლიდან გაიქცა,,, ღმერთმა უწყის რა მიზეზის გამო
რომ შენი მეზობელი უკვე ოთხი წელია ლოგინად არის ჩავარდნილი,  მაგრამ მიუხედავად ამისა,  მის მაღვიძარას ამ ოთხი წლის განმავლობაში არც ერთი დღე არ შეუწყვეტია რეკვა და შენ ამ ოთხი წლის განმავლობაში არც ერთხელ არ დაფიქრებულხარ, რომ შესაძლოა ის შენი სიფხიზლისთვის რეკკდეს (რადგან როგორც წესი ადამიანები უდიერად ექცევიან საკუთარ მაღვიძარებს, ისევე როგორც საკუთარ ყველაფერს. ასე მაგალითად სხვის პანაშვიდებზე  სასოწარკვეთილნი ვბღავით,  მაშინ როცა საკუთარ სიცოცხლეს უბოდიშოდ ვფლანგავთ)
რომ ავა გარდნერი ერთ დროს ასეთი ახალგაზრდა და ლამაზი,   უკვე ორი ათეული წელია ცოცხალი აღარ არის.
რომ ორი ათეული საუკუნის შემდეგ ჩვენმა შთამომავლებმაც შესაძლოა ისეთივე გაკვირვებით დაუწყონ ყურება კალენდარს, როგორც ჩვენ ვუყურებთ ახლა სტოუნჰენჯს <3
რომ ქალებმა გაცილებით (და სწორედ ამ "გაცილებით"-ის მასშტაბები გაშინებს)  მეტი იციან ქალების შესახებ ვიდრე შენმა კარისკაცმა ვამეხმა)
რომ შენი საყვარელი ანჟელიკა - გოგონა სიფრიფანა მხრებითა და დედოფალ ნეფერტიტის კისრით,  ერთმა ფრანგმა რეჟისორმა ქუჩის მეძავად აქცია.
და რომ სწორედ ამიტომ არ გიყვარს ფილმები
რომ  უკვე ძალიან გვიანია და შენ გეძინება, მაგრამ არ იძინებ, რადგან სულ ერთია მაინც ვერ ნახავ ანჟელიკას, რადგან ის (საყვარელი კატისა არ იყოს) შენი წარმოსახვიდან დიდი ხანია რაც გაიპარა. ადგილი აღარ ეყო ალბათ ....
P.s. ზოგადად კი,  შენ ძალიან საინტერესო ადამიანი ხარ, მხოლოდ იმიტომ რომ არაფერი არ არის საინტერესო შენში...
P. p.s. თუ გინდა ვისაუბროთ შენზეც...
პოსტი დაწერილია პოსტ "მარტივი გრამატიკა"-ს გავლენით
Posted by ჰექსე at 10:42 PM
AHoHиMHый21 aBrycTa 2012 r., 23:06
Kate27 aBrycTa 2012 r., 04:51
არარეალური იყო თითქოს. თავი სხვა სამყაროში წარმოვიდგინე. :დ
ჰექსე27 aBrycTa 2012 r., 22:04
მე კი ზედმეტად რეალური მეჩვენება
lenon29 okTябpя 2012 r., 11:39
ava gardneri rom gamochnda gamajrjola
ჰექსე2 Hoябpя 2012 r., 12:25
ვიცოდი რომ ასე იქნებოდა :)
lenon7 Hoябpя 2012 r., 10:48
ხო და მე კიდე ვიცოდი რომ შენ იცოდი რომ გარდნერს რომ ახსენებდი, მე გამაჟრჟოლებდა.
და საერთოდაც ეს შენ ძალიან მგავს მე
და მე მომწონს ეს ახალი სტილი, თუმცა არ ვიცი რა ქვია ამ სტილს.
ჰექსე7 Hoябpя 2012 r., 13:39
რა მნიშვნელობა აქვს რა ჟანრია. მთავარია როგორია და ახალი სულაც არ არის მგონი
უფრო სწორედ ემოციურიად ახალია
ან რაღაც მსგასი, ჟანრებზე არ გამომდის ლაპარაკი
მოლი ბლუმი18 яHBapя 2013 r., 01:14
დროდადრო შემოვიხედავ ხოლმე აქ და სიგარეტს და ყავას დავაყოლებ ამ პოსტს.
Unknown13 июHя 2015 r., 10:16
tory burch outlet online
michael kors outlet online
hằng THV12 aBrycTa 2019 r., 13:02
I admire the person who wrote this post, you are so talented, hope you will promote them and become more successful. I do not feel sorry for taking the time to read this post, it is really nice and useful to me, thanks for posting it.
jogos io gratis, cá koi mini, friv at school 2019, abcya 3
yanmaneee11 okTябpя 2020 r., 18:29
off white jordan 1
jasonbob15 aпpeля 2022 r., 12:19
yeezy wave runner 700
mcshede24 ceHTябpя 2022 r., 14:34
m3i29d3l25 g0x76u8c31 s2e01z9o09 m6x65x1n44 k9h56y4j57 t2n57z6o24
Cлeдyющee Пpeдыдyщee ГлaBHaя cTpaHицa
ПoдпиcaTbcя Ha: KoMMeHTapии k cooбщeHию (Atom)
"მზეზე ბრწყინავენ ზანტი მუშები  და იმშრალებენ გაოფლილ კისრებს  და როცა სიცხით პირიც უშრებათ,   თვალი ფანჯრისკენ გაურბით ისევ&quo...
წიგნი, რომელმაც რუტინა დაარღვია
იშვიათად ვწერ წიგნებზე, მინდა მათზე ჩემზე  კომპტეტენტურმა ხალხმა წეროს. წესის დარღვევას არც ახლა ვაპირებ, მე მხოლოდ  წიგნის პრეზენტაციაზე...
ქართული მენტალიტეტი ანუ 3 ამბავი ვირზე
პოსტი ეძღვნება მათ ვისაც ჯერ არ დაუკარგავს იმედი,  რომ ჩვენ ოდესმე რამე გვეშველება „აქ ჩამომსვლელნო,  ყველა იმედი ზემოთ დატოვეთ. „ ...
"ეხლა მოდაში შემოვიდა აზრი რომ ყველაფერი უაზრობაა,  მაგრამ უნდა გითხრათ რომ იქ, საიდანაც ეს აზრი შემოვიდა,  უკვე სულ სხვა აზრია მო...
ხო არა მართლა მიყვარს ვგიჟდები ჭკუა მეკეტება ამ პერიოდზე გამოცდების ციებ-ცხელება ბრრრრ ზოგადად ეს ის პერიოდია როდესაც ყველა მაშტაბურად ე...
guest - post (2)
მე სწერვა ვარ :yes: (28)
არქივი aBrycTa (1) июHя (1) фeBpaля (1) яHBapя (1) Hoябpя (2) okTябpя (2) июHя (1) Maя (1) aпpeля (1) MapTa (1) яHBapя (1) дekaбpя (1) Hoябpя (3) июHя (1) aпpeля (1) MapTa (1) фeBpaля (3) яHBapя (1) дekaбpя (7) Hoябpя (3) okTябpя (1) ceHTябpя (1) aBrycTa (1) июля (1) июHя (2) Maя (3) aпpeля (2) MapTa (2) фeBpaля (7) яHBapя (4) дekaбpя (3) Hoябpя (4) aBrycTa (1) июля (4) июHя (1) Maя (4) aпpeля (3) MapTa (5) фeBpaля (6) яHBapя (13) дekaбpя (8) Hoябpя (3) okTябpя (8) ceHTябpя (12) aBrycTa (12) июля (7) июHя (12) Maя (6) aпpeля (6) MapTa (7) фeBpaля (6) яHBapя (6) дekaбpя (13) Hoябpя (15) okTябpя (6) ceHTябpя (11) aBrycTa (5) июля (9) июHя (11) Maя (14) aпpeля (10) MapTa (17) фeBpaля (10) яHBapя (5) дekaбpя (12) Hoябpя (6) okTябpя (22) ceHTябpя (15) aBrycTa (2)